## ΠΑΝΕΠΙΣΤΗΜΙΟ ΑΙΓΑΙΟΥ

# ΠΟΛΥΤΕΧΝΙΚΗ ΣΧΟΛΗ

**ΤΜΗΜΑ ΜΗΧΑΝΙΚΩΝ ΟΙΚΟΝΟΜΙΑΣ ΚΑΙ ΔΙΟΙΚΗΣΗΣ**

Χίος, 25 Σεπτεμβρίου 2017

**ΑΝΑΚΟΙΝΩΣΗ**

**Θέμα: ΥΠΟΒΟΛΗ ΑΙΤΗΣΕΩΝ ΓΙΑ ΔΙΑΚΟΠΗ (ΑΝΑΣΤΟΛΗ) ΦΟΙΤΗΣΗΣ**

Οι αιτήσεις για διακοπή (αναστολή) φοίτησης υποβάλλονται στη Γραμματεία Τμήματος κατά το χρονικό διάστημα **από Δευτέρα 2 Οκτωβρίου 2017** μέχρι και την **Κυριακή 29 Οκτωβρίου 2017** *(4 εβδομάδες).*

Ο φοιτητής/τρια υποβάλλει (ηλεκτρονικά / με εξουσιοδοτημένο πρόσωπο / ταχυδρομικά / αυτοπροσώπως / μέσω ΚΕΠ) αίτηση διακοπής φοίτησης στη Γραμματεία του οικείου Τμήματος για όσα εξάμηνα, συνεχόμενα ή μη, επιθυμεί και πάντως όχι περισσότερα από τον ελάχιστο αριθμό εξαμήνων που απαιτούνται για τη λήψη διπλώματος (μέχρι 10) σύμφωνα με το ενδεικτικό πρόγραμμα σπουδών. Σημειώνεται ότι, οι φοιτητές/τριες που διακόπτουν κατά τα ανωτέρω τις σπουδές τους, χάνουν την φοιτητική ιδιότητα καθ΄ όλο το χρονικό διάστημα της διακοπής. Μετά τη λήξη της, επανέρχονται στο Τμήμα, με τα δικαιώματα και τις υποχρεώσεις που κατείχαν.

*O/Η* ***πρωτοετής*** *φοιτητής/τρια* υποβάλλει αίτηση διακοπής φοίτησης εφόσον έχει ολοκληρωθεί η διαδικασία αρχικής εγγραφής.

Η αίτηση υποβάλλεται εντός της προθεσμίας των δηλώσεων μαθημάτων των πρωτοετών φοιτητών/τριων, πλην εξαιρετικών περιπτώσεων (π.χ. σοβαρή ασθένεια).

**Δεν έχει δικαίωμα υποβολής αίτησης διακοπής φοίτησης κάποιος/α φοιτητής/τρια, εάν έχει ήδη λάβει βεβαίωση σπουδών** πλην εξαιρετικών περιπτώσεων (π.χ. σοβαρή ασθένεια).

 ***Ο/Η φοιτητής/τρια του Β' και μεγαλύτερων εξαμήνων***υποβάλλει αίτηση διακοπής φοίτησης κατά την προθεσμία ανανέωσης εγγραφών εξαμήνου που ορίζει με σχετική ανακοίνωσή της η Γραμματεία του οικείου Τμήματος, πλην εξαιρετικών περιπτώσεων (π.χ. σοβαρή ασθένεια).

Η αίτηση περιλαμβάνει το αιτούμενο χρονικό διάστημα αναστολής και είναι προαιρετική η αναφορά των λόγων σε αυτή. Ωστόσο προτείνεται η αναφορά των λόγων, όταν η αιτούμενη διακοπή οφείλεται σε αποδεδειγμένους λόγους υγείας ή σε λόγους ανωτέρας βίας προκειμένου να αποφασιστεί εάν θα του ζητηθεί η επιστροφή του Βιβλιαρίου υγειονομικής περίθαλψης ή όχι.

Συμπληρώνεται η επισυναπτόμενη αίτηση και κατατίθεται στη Γραμματεία Τμήματος ή αποστέλλεται με e-mail στο tmod\_gram\_foit@chios.aegean.gr ή στο fax: 22710-35429.

**Προκειμένου να εκδοθεί** η σχετική **βεβαίωση διακοπής φοίτησης** , ο φοιτητής/τρια θα πρέπει να επιστρέψει στη Γραμματεία :

α) τη Ακαδημαϊκή Ταυτότητα και

β) το Βιβλιάριο Υγειονομικής Περίθαλψης. Σε περίπτωση σοβαρού προβλήματος υγείας δύναται το Τμήμα να αποφασίσει την μη κατάθεση από τον/την ενδιαφερόμενο/η του Βιβλιαρίου Υγειονομικής Περίθαλψης.

Σε περίπτωση που έχει ήδη δοθεί στον/στην αιτούντα/ουσα Βεβαίωση Σπουδών, η Γραμματεία ζητάει την επιστροφή της και Υπεύθυνη Δήλωση ότι δεν έχει κατατεθεί σε εξωτερικό φορέα, προκειμένου να εκδώσει τη Βεβαίωση Διακοπής Φοίτησης. Εάν έχει κατατεθεί σε εξωτερικό φορέα, απευθύνει γραπτό μήνυμα στον/στην αιτούντα/ουσα για τη δέσμευση του/της με την κατάθεση Υπεύθυνης Δήλωσης στη Γραμματεία, ότι θα την αποσύρει.

Τα ανωτέρω δεν ισχύουν σε περίπτωση σοβαρών και εξαιρετικών περιπτώσεων.

Γραμματεία Προπτυχιακού ΤΜΟΔ